Jesaja 8:23 Die Israëliete en die Judeërs het meer op die bondgenootskappe met ander magte vertrou as op die HERE. Dit is ook die rede hoekom die twee broedervolke teenoor mekaar kom staan het. Hulle het mekaar aangeval pleks om in die eenheid van die geloof saam in vrede saam te leef. As God se volk meer vertrou op ander en op hulself pleks saam die HERE te soek en die ware vrede by Christus te vind word dit donker. Dan raak ’n mens en ook ’n kerk al verder by die ware lewe met God vandaan. As ons aan die Nuwe Testament dink, sien ons dit o.a. raak in Gal 5: 26: “Ons moenie verwaand wees, mekaar uittart of op mekaar afgunstig wees nie.”
As ons op menslike magte bou raak dit donker. Ons sien dit ook in die Noorde van Israël. Waar die stamme van Sebulon en Naftali woon. Die mense op wie hulle vertrou het, kry met hul heidense lewe al hoe meer invloed. Hulle word daar onderdruk en as jy daar regtig met en vir die HERE wil leef is die lewe daar vir jou swaar. Dit raak toe en in die ballingskap se periode en daarna veral in die Noorde van Israël ’n moeilike tyd. Dit is nie vir niks dat toe die Here Jesus op aarde was van hierdie gedeelte van die land gesê word dat dit die “Galilea van die heidene” is. Sien ook Matt 4:15
Dit raak ook geestelik so donker daar. Ons sien dan hoe de HERE is. Hy verseker ons in die profesie dat dit daar nie donker sal bly nie! Hy soek juis hulle op wat in die duisternis woon om Sy verlossende lig te wys. Nie mense kan ons red nie net die HERE!